Eesti Ekspressi ajakirjanik oli üllatunud, kui avastas Piritalt ostetud Take1 ökomandlipakist mitu spetsiifilise mõrumandliaroomiga luuviljalist, mis täitsid kogu suu aromaatse ja kibeda maitsepilvega. Kirjade järgi oli tervislik mahekraam toodetud USAs.    Organismis tsüaniidiks lagunevaid mõrumandleid kasvatab valgeõieline mandlipuu, kuid Wikipedia väitel võib tavalisest mandlist pisut erineva kujuga mõrumandleid esineda ka  tavalisel magusmandlipuul. Kasutamist leiavad ohtlikku amügdaliini sisaldavad viljad muuhulgas farmakoloogias, kosmetoloogias ja piiratud koguses ka kulinaarias. Inimese tervisele ohtlik kogus algab viiest mandlist, surmava annuse võib saada kümnest-kahekümnest mandlist.    Take1 mandlite maaletooja Rhumveld Balticu juht Vello Väljaste ei välista, et üksikuid mõrumandleid võib tavaliste mandlite sekka lipsata, kuid rõhutab, et mõned mandlid ongi mõruma maitsega kui teised. Ega siis mõrumandel ei  tee inimesele midagi halba, kinnitab Väljaste.    Eesti Ekspress